b'\n_START_ARTICLE_\nTusen Buddha-grottene i Bezeklik\n_START_PARAGRAPH_\nTusen Buddha-grottene i Bezeklik (\xe6\x9f\x8f\xe5\xad\x9c\xe5\x85\x8b\xe9\x87\x8c\xe5\x8d\x83\xe4\xbd\x9b\xe6\xb4\x9e; hanyu pinyin: B\xc3\xb3z\xc4\xabk\xc3\xa8l\xc7\x90 Qi\xc4\x81n F\xc3\xb3 D\xc3\xb2ng) er et kompleks av buddhistiske grotter datert til perioden mellom 400-tallet og 800-tallet, mellom byene Turpan og Shanshan (Loulan) nordvest for Taklamakan\xc3\xb8rkenen, n\xc3\xa6r de gamle ruinene av Gaochang i Mutoudalen, et juv i Flammefjellene i Kina._NEWLINE_Det er 77 menneskeskapte huler i fjellsiden der. De fleste av dem har rektangul\xc3\xa6re rom med rundede buetak, ofte delt i fire seksjoner, og hver av dem med et murmaleri av Buddha. Takene i sin helhet har ofte hundrevis av buddhabilder. Noen av takene er malt med en stor Buddha omgitt av mindre figurer, blant dem indere, persere og kaukasiere. Kvaliteten varierer fra det kunstnerisk naive til de klare religi\xc3\xb8se mesterverker.'